*****

ΚΑΝΟΝΙΣΜΟΣ (ΕΟΚ) αριθ. 3924/87 ΤΗΣ ΕΠΙΤΡΟΠΗΣ

της 22ας Δεκεμβρίου 1987

για τροποποίηση του κανονισμού (ΕΟΚ) αριθ. 2169/86 που καθορίζει τις λεπτομέρειες ελέγχου και πληρωμής των επιστροφών στην παραγωγή στους τομείς των σιτηρών και του ρυζιού και του κανονισμού (ΕΟΚ) αριθ. 745/87 για παρέκκλιση από τον εν λόγω κανονισμό

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3808/87 (2),

τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς στον τομέα του ρυζιού (3), όπως τροποποιήθηκε τελευταία από τον κανονισμό (ΕΟΚ) αριθ. 3877/87 (4),

τον κανονισμό (ΕΟΚ) αριθ. 1009/86 του Συμβουλίου της 25ης Μαρτίου 1986 που καθορίζει τους γενικούς κανόνες που εφαρμόζονται στις επιστροφές στην παραγωγή στον τομέα των σιτηρών και του ρυζιού (5), και ιδίως το άρθρο 6,

Εκτιμώντας:

ότι ο κανονισμός (ΕΟΚ) αριθ. 2169/86 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 3642/87 (7), μνημονεύει μια μέθοδο που θα χρησιμοποιηθεί για τον καθορισμό της καθαρότητας του αμύλου· ότι εντούτοις έχει προβλεφθεί ότι η «τροποποιημένη μέθοδος πολοσκοπήσεως Ewers» μπορεί να χρησιμοποιηθεί μεταβατικά έως τις 31 Δεκεμβρίου 1987·

ότι η μέθοδος που θα χρησιμοποιηθεί από την 1η Ιανουαρίου 1988 δεν έχει ακόμα καθοριστεί επακριβώς και ότι μπορούν να γίνουν ακόμη ορισμένες βελτιώσεις ώστε να μπορέσει να γενικευτεί η μέθοδος αυτή στην Κοινότητα· ότι είναι σκόπιμο να παραταθεί προσωρινά η μέθοδος που ισχύει σήμερα, αναμένοντας τις απαιτούμενες μεθοδολογικές διευκρινήσεις·

ότι δεν έχει ακόμη καθοριστεί ούτε ο ακριβής ορισμός της παραγωγής που υπάγεται στις κλάσεις 35.05 και 38.12 του κοινού δασμολογίου (ΣΟ αντιστοίχως 3505 και 3809), ούτε οι μέθοδοι που θα εφαρμοστούν για τον καθορισμό της συστάσεως των προϊόντων αυτών· ότι θα πρέπει να παραταθεί η παρέκκλιση που προβλέπεται από τον κανονισμό (ΕΟΚ) αριθ. 745/87 της Επιτροπής (8), παρέκκλιση που αφορά τον κανονισμό (ΕΟΚ) αριθ. 2169/86 που καθορίζει τις λεπτομέρειες ελέγχου και πληρωμής των επιστροφών στην παραγωγή στους τομείς των σιτηρών και του ρυζιού·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στη δεύτερη σειρά του παραρτήματος ΙΙ του κανονισμού (ΕΟΚ) αριθ. 2169/86, η ημερομηνία «31 Δεκεμβρίου 1987» αντικαθίσταται από «30 Ιουνίου 1988».

Άρθρο 2

Στην πρώτη σειρά του άρθρου 1 του κανονισμού (ΕΟΚ) αριθ. 745/87, η ημερομηνία «31 Δεκεμβρίου 1987» αντικαθίσταται από « 30 Ιουνίου 1988».

Άρθρο 3

Ο παρών κανονισμός αρχίζει να ισχύει την 1η Ιανουαρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Δεκεμβρίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 357 της 19. 12. 1987, σ. 12.

(3) ΕΕ αριθ. L 166 της 25. 6. 1976, σ. 3.

(4) ΕΕ αριθ. L 365 της 24. 12. 1987, σ. 1.

(5) ΕΕ αριθ. L 94 της 9. 4. 1986, σ. 6.

(6) ΕΕ αριθ. L 189 της 11. 7. 1986, σ. 12.

(7) ΕΕ αριθ. L 342 της 4. 12. 1987, σ. 10.

(8) ΕΕ αριθ. L 75 της 17. 3. 1987, σ. 15.